|  |  |  |
| --- | --- | --- |
| logo-MMPS-2019 cu coroana CMYK ro 25 |  |  |

13 ianuarie 2020

**Comunicat de presă**

**300 locuri de muncă în domeniul agricol (recoltare fructe)**

**în Spania- firma SUREXPORT, prin intermediul Reţelei EURES ROMÂNIA**

**Firma SUREXPORT COMPANIA AGRARIA S.L.** din regiunea Huelva, localitatea Almonte, Spania oferă 300 locuri de muncă în agricultură la recoltare fructelor: căpșuni, zmeură, mure și afine.

**Descriere loc de muncă:** se lucrează 6.30 ore/zi (cu pauză de masă o jumătate de oră), în conformitate cu acordul colectiv din provincia Huelva.

**Cerințe:** femei (150 persoane) și 75 cupluri; vârsta 18 - 50 ani; experiență în agricultură și capabile să recolteze căpșuni, afine, zmeură și mure, la temperaturi ridicate în primăvară, din sere.

**Limba străină**: nu se solicită

**Salariu:** plata se face pe card. Salariu brut 42,90 euro/zi (net 39,33 euro/zi). La sfârșitul campaniei, firma plătește un bonus de 0,70 euro centi/zi (persoane noi) și la persoanele care au mai lucrat la firmă, un bonus de 0,80 euro cenți/zi. Orele suplimentare se plătesc cu 6,67 euro brut/oră.

**Beneficii și alte condiții**: cazarea este oferită gratuit de companie; se plătesc utilitățile (electricitate, apa, gunoi și butelie) 1,73 euro/zi. Călătoria în Spania este plătită de companie, dar în caz de nerespectare a două luni de contract se va reține din ultimul salariu al muncitorului. Întoarcerea în România este platită de muncitor.

**Durată contract:** Angajare cu contract temporar de 3 luni, 6 luni sau 9 luni, cu perioadă de probă 15 zile. Contractul începe cu 1 martie 2020.

**Mod de aplicare:** persoanele cu domiciliul în județul Buzău, care corespund cerințelor posturilor oferite, trebuie să se adreseze consilierului EURES, **LAURA CEFALAN** din cadrul Agenției Județene pentru Ocuparea Forței de Muncă Buzău, compartiment EURES ( **Str. Păcii Nr. 29 Buzău, Telefon 0238/727913**), pentru a fi înregistrate în baza de date pentru munca în străinătate. Înscrierea în baza de date pentru munca în străinatate se realizeaza pe baza următoarelor documente: consimțământ tip (se completează la sediul agenției), copie act identitate, adeverință medicală cu mențiunea "clinic sănătos", CV, NIE (numarul de securitate socială din Spania - acolo unde este cazul).

Persoanele selectate vor fi contactate de către angajator.

**Termenul limita pentru depunerea dosarelor este 01 martie 2020.**

Director Executiv Întocmit

IONEL TOCIU LAURA CEFALAN – consilier EURES

**Comunicare**

**Agenția Județeană pentru Ocuparea Forței de Muncă BUZĂU**